ddrg/super_eurlex huggingface dataset:
SODBA SODIŠČA ZA USLUŽBENCE

(drugi senat)

z dne 15. marca 2011

Zadeva F-120/07

Guido Strack

proti

Evropski komisiji

„Javni uslužbenci – Uradniki – Prenos letnega dopusta – Člen 4 Priloge V h Kadrovskim predpisom – Razlogi, ki jih je mogoče pripisati potrebam službe – Člen 73 Kadrovskih predpisov – Direktiva 2003/88/ES – Pravica do plačanega letnega dopusta – Bolniški dopust“

Predmet: Tožba, vložena na podlagi členov 236 ES in 152 AE, s katero G. Strack predlaga razglasitev ničnosti odločb Komisije z dne 30. maja 2005, 25. oktobra 2005, 15. marca 2007 in 20. julija 2007 v delih, v katerih je prenos neizkoriščenih dni letnega dopusta za leto 2004 omejen na dvanajst dni in skladno s tem omejen znesek kompenzacijskega plačila, izplačanega ob prenehanju dela, in naložitev Komisiji, naj izplača kompenzacijsko plačilo za 26,5 dni letnega dopusta, skupaj z zamudnimi obrestmi od 1. aprila 2005.

Odločitev: Odločba Komisije z dne 15. marca 2007, s katero je bila zavrnjena zahteva tožeče stranke za prenos preostanka letnega dopusta iz leta 2004, se razglasi za nično. V preostalem se tožba zavrne. Komisija nosi svoje stroške in stroške, ki jih je priglasila tožeča stranka.

Povzetek

1. Uradniki – Dopusti – Letni dopust – Prenehanje delovnega razmerja – Nadomestilo za neizkoriščen dopust – Izračun nadomestila

(Direktiva Evropskega parlamenta in Sveta 2003/88, člen 7(2))

2. Uradniki – Dopusti – Letni dopust – Prenos zaradi odsotnosti zaradi dolgotrajne bolezni

(Kadrovski predpisi za uradnike, člena 1e in 57; Priloga V, člen 4, prvi odstavek)

1. Iz člena 7(2) Direktive 2003/88 o določenih vidikih organizacije delovnega časa izhaja, da uradnik, čigar zdravstveno upravičena nezmožnost za delo je trajala celotno referenčno obdobje, ne sme biti prikrajšan za možnost prejema denarnega nadomestila za neizkoriščen letni dopust.

Navedeno denarno nadomestilo je treba izračunati tako, da se delavec postavi v položaj, primerljiv s tistim, v katerem bi bil, če bi navedeno pravico uresničil med svojim delovnim razmerjem. Običajno plačilo uradnika, ki ga je treba ohraniti med počitkom, ki ustreza letnemu plačanemu dopustu, je torej odločilno za izračun denarnega nadomestila za neizrabljen plačan letni dopust ob prenehanju delovnega razmerja.

(Glej točki 65 in 69.)

Napotitev na:

Sodišče: 20. januar 2009, Schultz-Hoff, C-350/06 in C-520/06, točka 61.

2. Kadar uradnik letnega dopusta ne more izkoristiti zaradi odsotnosti zaradi dolgotrajne bolezni, je treba celoten letni dopust, kot je določen s Kadrovskimi predpisi, na podlagi člena 1e v povezavi s členom 57 Kadrovskih predpisov prenesti, kljub omejitvam v členu 4, prvi odstavek, Priloge V h Kadrovskim predpisom, kar zadeva možnosti prenosa neizkoriščenega letnega dopusta na naslednje leto.

Odločbo uprave, s katero je bilo na podlagi navedenega člena zavrnjeno, da bi se poleg dvanajstih dni letnega dopusta, ki se prenesejo samodejno, prenesli dodatni dnevi, ki jih uradnik ni izkoristil zaradi dolgotrajnega bolniškega dopusta, je treba razglasiti za nično.

(Glej točki 77 in 79.)
SODBA SODIŠČA ZA USLUŽBENCE (drugi senat)

z dne 13. decembra 2007

Zadeva F-27/07

Asa Sundholm

proti

Komisiji Evropskih skupnosti

„Javni uslužbenci – Uradniki – Ocenjevanje – Karierno ocenjevalno poročilo – Ocenjevalno obdobje 2001/2002 – Odsotnost iz zdravstvenih razlogov – Izvršitev sodbe Sodišča prve stopnje – Člen 233 ES“

Predmet: Tožba, vložena na podlagi člena 236 ES in člena 152 AE, s katero A. Sundholm predlaga razglasitev ničnosti odločbe Komisije z dne 2. junija 2006 o sestavi njenega kariernega ocenjevalnega poročila za obdobje od 1. julija 2001 do 31. decembra 2002 ob izvršitvi sodbe Sodišča prve stopnje z dne 20. aprila 2005 v zadevi Sundholm proti Komisiji (T-86/04, neobjavljena v ZOdl.).

Odločitev: Tožba se zavrne. Vsaka stranka nosi svoje stroške.

Povzetek

1. Uradniki – Ocena – Karierno ocenjevalno poročilo – Sodni nadzor – Meje

(Kadrovski predpisi za uradnike, člen 43)

2. Uradniki – Ocena – Karierno ocenjevalno poročilo – Obveznost obrazložitve – Obseg

(Kadrovski predpisi za uradnike, člen 43)

1. Sodišče prve stopnje s svojo presojo ne more nadomestiti presoje oseb, odgovornih za oceno dela tožeče stranke. Institucije Skupnosti imajo namreč široko diskrecijsko pravico pri ocenjevanju dela svojih uradnikov. Vrednostne sodbe o uradnikih v kariernih ocenjevalnih poročilih so izključene iz sodnega nadzora, ki se izvaja samo v zvezi z morebitnimi kršitvami procesnega prava, očitno napačno ugotovljenim dejanskim stanjem v ocenah uprave in morebitno zlorabo pooblastil.

(Glej točko 39.)

Napotitev na:

Sodišče prve stopnje: 13. julij 2006, Andrieu proti Komisiji, T‑285/04, ZOdl. JU, str. I-A-2-161 in II‑A‑2‑775, točka 99; 12. september 2007, Combescot proti Komisiji, T‑249/04, še neobjavljena v ZOdl. JU, točka 78.

2. Posebno pozornost je treba nameniti obrazložitvi kariernega ocenjevalnega poročila v nekaterih okoliščinah, zlasti kadar se drugostopenjski ocenjevalec oddalji od priporočil paritetnega odbora za ocenjevanje, kadar karierno ocenjevalno poročilo vsebuje manj ugodne ocene kot prejšnje poročilo ali kadar se navedeno poročilo sestavi z zamudo in ocenjevalec ni več oseba, ki je bila nadrejena v ocenjevalnem obdobju.

(Glej točko 47.)

Napotitev na:

Sodišče prve stopnje: 30. september 2004, Ferrer de Moncada proti Komisiji, T‑16/03, ZOdl. JU, str. I‑A‑261 in II‑1163, točke 49, 50, 53 in 54; zgoraj navedena sodba Combescot proti Komisiji, točka 84.
SODBA SODIŠČA ZA USLUŽBENCE (tretji senat)

z dne 10. oktobra 2007

Zadeva F-107/06

Michael Berrisford

proti

Komisiji Evropskih skupnosti

„Javni uslužbenci – Uradniki – Napredovanje – Napredovalno obdobje 2005 – Dodelitev prednostnih točk – Splošne določbe za izvajanje člena 45 Kadrovskih predpisov“

Predmet: Tožba, vložena na podlagi člena 236 ES in člena 152 AE, s katero M. Berrisford predlaga zlasti razglasitev ničnosti odločbe o neuvrstitvi njegovega imena na seznam uradnikov, ki so napredovali v naziv A*13 v napredovalnem obdobju 2005, objavljen 23. novembra 2005 v Uradnih obvestilih št. 85-2005, in naložitev Komisiji, da mu plača znesek 25.000 EUR kot odškodnino.

Odločitev: Odločba o neuvrstitvi tožeče stranke na seznam uradnikov, ki so napredovali v naziv A*13 v napredovalnem obdobju 2005, se razglasi za nično. Preostali tožbeni predlogi se zavrnejo. Komisiji se naloži plačilo stroškov.

Povzetek

Uradniki – Napredovanje – Primerjalna ocena uspešnosti

Kadar organ za imenovanja, opravi primerjalno oceno uspešnosti kandidatov za napredovanje na podlagi člena 45 Kadrovskih predpisov, mora skrbno in nepristransko preučiti vse upoštevne elemente o vsakem uradniku.

Dejstvo, da je bil uradnik predlagan za napredovanje v prejšnjih napredovalnih obdobjih, vendar brez učinka, je element, ki ga je treba upoštevati. To dejstvo je namreč pomemben element delovne uspešnosti, če se zasluge uradnika med tem niso zmanjšale.

Obveznost tega upoštevanja je potrjena s Splošnimi določbami za izvajanje člena 45 Kadrovskih predpisov, ki jih je sprejela Komisija in v katerih je določeno, da je treba napredovanje odobriti po primerjavi individualne delovne uspešnosti, ocenjene v daljšem obdobju.

Sicer bi neupoštevanje teh prejšnjih predlogov lahko povzročilo, da bi se različni položaji obravnavali enako.

Če bi se izkazalo, da merila za dodelitev prednostnih točk, ki jih je upošteval odbor za napredovanja, ovirajo upoštevanje tega posebnega vidika delovne uspešnosti, bi moral organ za imenovanja, ki mora upoštevati višja pravna pravila, zavrniti uporabo navedenih meril.

(Glej točke 67, 68, od 71 do 76 in 103.)

Napotitev na:

Sodišče: 21. november 1991, Technische Universität München, C-269/90, Recueil, str. I-5469, točka 14;

Sodišče prve stopnje: 11. december 1991, Frederiksen proti Parlamentu, T‑169/89, Recueil, str. II‑1403, točka 69; 4. maj 2005, Sena proti EASA, T‑30/04, ZOdl. JU, str. I‑A‑113 in II‑519, točka 80; 15. september 2005, Casini proti Komisiji, T‑132/03, ZOdl. JU, str. I‑A‑253 in II‑1169, točka 69; 6. junij 2007, Parlante proti Komisiji, T‑432/04, še neobjavljena v ZOdl. JU, točka 97.
Staff case summary



Staff case summary

Povzetek

Postopek – Stroški – Stroški, povzročeni brez razloga ali iz nagajanja

(Poslovnik Sodišča prve stopnje, člen 87(3), drugi pododstavek)

Treba je uporabiti člen 87(3), drugi pododstavek, Poslovnika Sodišča prve stopnje in naložiti plačilo vseh stroškov postopka uradniku, ki je navedel močno pretirane tožbene razloge, temelječe na številnih domnevah in namigovanjih, nepomembnih za predmet tožbe ali drugo pravno utemeljitev, in katerih nekatere odlomke v pisanjih je bilo treba poleg tega črtati zaradi obrekovalne narave.

(Glej točki 81 in 82.)
Sklep Splošnega sodišča z dne 7. novembra 2022 – Ortega Montero/Parlament

(Zadeva T-161/22) (1)

(Javni uslužbenci - Predstavniki zaposlenih - Spremembe poslovnika Odbora uslužbencev Parlamenta - Imenovanje predstavnikov zaposlenih v organih, ustanovljenih na podlagi Kadrovskih predpisov, ali upravnih organih - Člen 90(2) Kadrovskih predpisov - Nesprejetje ukrepa, določenega v Kadrovskih predpisih - Predhodna pritožba pri organu za imenovanja - Rok za vložitev tožbe - Zamuda - Nedopustnost)

(2023/C 24/54)

Jezik postopka: francoščina

Stranki

Tožeča stranka: Maria Del Carmen Ortega Montero (Bruselj, Belgija) (zastopnik: N. de Montigny, odvetnik)

Tožena stranka: Evropski parlament (zastopnika: K. Zejdová in M. Windisch, agenta)

Predmet

Tožeča stranka s tožbo na podlagi člena 270 PDEU predlaga razglasitev ničnosti, prvič odločbe generalnega sekretarja Evropskega parlamenta z dne 20. maja 2021, s katero je ta zavrnil njeno pritožbo z dne 19. januarja 2021, drugič, odločbe z dne 21. decembra 2021, s katero je generalni sekretar Parlamenta zavrnil njeno drugo pritožbo z dne 18. avgusta 2021, tretjič, spremembe člena 22 poslovnika Odbora uslužbencev, ki je bila sprejeta 10. novembra 2020 in četrtič, glasovanja odbora uslužbencev z dne 10. novembra 2020 glede zamenjave predstavnika tega odbora, ki je bil imenovan v natečajno komisijo, in vseh aktov in odločb, sprejetih na podlagi člena 22, kakor je bil spremenjen, poslovnika tega odbora, vključno z izidi glasovanja prav tako z dne 10. novembra 2020 v zvezi z imenovanjem svojih predstavnikov v različnih odborih in delegacijah.

Izrek

1. Tožba se zavrže kot nedopustna.

2. M. Del Carmen Ortega Montero nosi svoje stroške in stroške Evropskega parlamenta.

(1) UL C 198, 16.5.2022.
Sklep predsednika Splošnega sodišča z dne 27. junija 2022 – Usmanov/Svet

(Zadeva T-237/22 R)

(Začasna odredba - Skupna zunanja in varnostna politika - Omejevalni ukrepi, sprejeti v zvezi z ukrepi Rusije, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine - Zamrznitev sredstev - Predlog za sprejetje začasnih ukrepov - Neobstoj nujnosti - Tehtanje interesov)

(2022/C 318/51)

Jezik postopka: francoščina

Stranki

Tožeča stranka: Alisher Usmanov (Taškent, Uzbekistan) (zastopnik: J. Grand d’Esnon, odvetnik)

Tožena stranka: Svet Evropske unije (zastopnika: A. Vitro in B. Driessen, agenta)

Predmet

Tožeča stranka s predlogom na podlagi členov 278 in 279 TFUE v bistvu predlaga zadržanje izvršitve, prvič, dveh aktov, s katerima so bila spremenjena merila za vpis na seznam oseb, subjektov in organov, za katere veljajo omejevalni ukrepi zaradi njihove vpletenosti v ukrepe, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in, drugič, dveh aktov, s katerima je bilo njeno ime dodano na ta seznam. Natančneje, prvič, tožeča stranka primarno predlaga zadržanje izvršitve Sklepa Sveta (SZVP) 2022/337 z dne 28. februarja 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 59, str. 1) v delu, v katerem se ta akt nanaša nanjo, Izvedbene uredbe Sveta (EU) 2022/336 z dne 28. februarja 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, (UL 2022, L 58, str. 1) v delu, v katerem se ta akt nanaša nanjo, Sklepa Sveta (SZVP) 2022/329 z dne 25. februarja 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 50, str. 1), in Uredbe Sveta (EU) 2022/330 z dne 25. februarja 2022 o spremembi Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2022, L 51, str. 1); drugič in podredno tožeča stranka predlaga zadržanje izvršitve Sklepa 2022/337 v delu, v katerem se ta akt nanaša nanjo, Izvedbene uredbe 2022/336 v delu, v katerem se ta akt nanaša nanjo, člena 1(2)(f) in (g) Sklepa 2022/329 in člena 1(1)(f) in (g) Uredbe 2022/330 in, tretjič, predlaga, naj se Svetu Evropske unije naloži, naj ji plača znesek 20 000 EUR iz naslova stroškov, ki jih je morala nositi zaradi obrambe svojih interesov.

Izrek

1. Predlog za izdajo začasne odredbe se zavrne.
2.

Družbama Primagra a.s. in Mlékárna Hlinsko a.s. se naloži plačilo stroškov.
C 284/36

Sklep Splošnega sodišča z dne 10. maja 2022 – Girardi/EUIPO

(Zadeva T-497/21) (1)

(Ničnostna tožba - Znamka Evropske unije - Zastopanje pred EUIPO - Obvestilo o pomanjkljivosti pooblastila za zastopanje pred EUIPO - Akt, zoper katerega ni pravnega sredstva - Pripravljalni akt - Nedopustnost)

(2022/C 284/47)

Jezik postopka: angleščina

Stranki

Tožeča stranka: Giovanna Paola Girardi (Madrid, Španija) (zastopnika: A. Pomares Caballero in M. Pomares Caballero, odvetnika)

Tožena stranka: Urad Evropske unije za intelektualno lastnino (zastopnici: G. Predonzani in A. Söder, agentki)

Predmet

Tožeča stranka s tožbo na podlagi 263 PDEU predlaga, prvič, razglasitev ničnosti akta, s katerim jo je Urad Evropske unije za intelektualno lastnino (EUIPO) 14. junija 2021 obvestil o pomanjkljivosti zahteve za ugotovitev ničnosti, ki jo je tožeča stranka vložila pod opravilno številko 000050057 C, in katere koli druge zadeve, v kateri ima prijavitelj oziroma imetnik, ki ga tožeča stranka zastopa, stalno prebivališče zunaj Evropske unije, in drugič, razglasitev nezakonitosti Priloge 1, del A, oddelek 5 smernic EUIPO, ki se nanašajo na preizkus znamk Evropske unije, v delu, v katerem se ta priloga nanaša na poklicno zastopanje španskih zastopnikov.

Izrek

1. Tožba se zavrže kot nedopustna.

2. Urad Evropske unije za intelektualno lastnino (EUIPO) nosi svoje stroške ter stroške Giovanne Paole Girardi, vključno s stroški postopka za izdajo začasne odredbe v zadevi T-497/21 R.

(1) UL C 412, 11.10.2021.
Sklep predsednika Splošnega sodišča z dne 23. februarja 2022 – Atesos medical in drugi/Komisija

(Zadeva T-764/21 R)

(Začasna odredba - Medicinski pripomočki - Direktiva 93/42/EGS - Uredba (EU) 2017/745 - Predlog za odlog izvršitve - Neobstoj nujnosti)

(2022/C 213/55)

Jezik postopka: angleščina

Stranke

Tožeče stranke: Atesos medical AG (Aarau, Švica) in sedem drugih tožečih strank, katerih imena so v prilogi k sklepu (zastopniki: M. Meulenbelt, B. Natens in I. Willemyns, odvetniki)

Tožena stranka: Evropska komisija (zastopniki: E. Sanfrutos Cano, C. Hödlmayr in C. Vollrath, agenti)

Predmet

Predlog na podlagi členov 278 in 279 PDEU za odlog izvršitve neobjavljenega sklepa Komisije, katerega datum ni znan in ki določa prenehanje veljavnosti imenovanja Schweizerische Vereinigung für Qualitäts- und Management Systeme za organ za ocenjevanje skladnosti medicinskih pripomočkov na podlagi Direktive 93/42/EGS z dne 14. junija 1993 o medicinskih pripomočkih (UL, posebna izdaja v slovenščini, poglavje 13, zvezek 12, str. 82) in njegov izbris iz podatkovne zbirke priglašenih in imenovanih organov z učinkom od 28. septembra 2021.

Izrek

1. Predlog za izdajo začasne odredbe se zavrne.
Sklep Splošnega sodišča z dne 10. februarja 2022 – TO/EEA

(Zadeva T-434/21) (1)

(Javni uslužbenci - Izvršitev sodbe Splošnega sodišča - Odločba, ki ni bila izpodbijana v rokih - Pravnomočnost - Pogojna zaveza organa, pooblaščenega za sklepanje pogodb, v okviru sporazumne rešitve spora zunaj Splošnega sodišča - Ponudba za sporazumno rešitev spora, ki je tožeča stranka ni sprejela - Neobstoj akta, ki posega v položaj - Nedopustnost)

(2022/C 165/43)

Jezik postopka: francoščina

Stranki

Tožeča stranka: TO (zastopnik: É. Boigelot, odvetnik)

Tožena stranka: Evropska agencija za okolje (zastopnika: O. Cornu, agent, skupaj z B. Wägenbaurjem, odvetnikom)

Predmet

Predlog na podlagi člena 270 PDEU za, na prvem mestu, razglasitev ničnosti odločbe z dne 21. septembra 2021, s katero naj bi EEA zavrnila izvršitev sodbe z dne 11. junija 2019 (T-462/17, neobjavljena, EU:T:2019:397) in zahteve tožeče stranke z dne 16. septembra 2020, ter na drugem mestu, naložitev EEA, da tožeči stranki plača, prvič, znesek nadomestila namesto odpovednega roka in znesek nadomestila za nastanitev, oba skupaj z obrestmi od 22. septembra 2016, drugič, odškodnino v višini 20 000 EUR za zatrjevano nepremoženjsko škodo, ki ji je nastala zaradi razkritja njenih osebnih podatkov tretjim, in tretjič, odškodnino v višini 20 000 EUR za zatrjevano nepremoženjsko škodo, ki ji je nastala, ker ji je bilo zavrnjeno posredovanje dopisov z njenim predhodnim zastopnikom pred in po razglasitvi sodbe.

Izrek

1. Tožba se zavrže kot nedopustna.

2. TO poleg svojih stroškov nosi stroške Evropske agencije za okolje (EEA).

(1) UL C 349, 30.8.2021.
Sklep Splošnega sodišča z dne 18. novembra 2021 – RG/Svet

(Zadeva T-157/21) (1)

(Ničnostna tožba - Območje svobode, varnosti in pravice - Sporazum o trgovini in sodelovanju med Unijo in Euratomom na eni strani ter Združenim kraljestvom na drugi strani - Sklep Sveta o podpisu in začasni uporabi Sporazuma o trgovini in sodelovanju - Mehanizem za prijetje na podlagi naloga za prijetje - Oseba, prijeta in pridržana na Irskem po koncu prehodnega obdobja za namene izvršitve evropskega naloga za prijetje, ki ga je izdalo Združeno kraljestvo v prehodnem obdobju - Neobstoj posamičnega nanašanja - Neregulativni akt - Nedopustnost)

(2022/C 37/44)

Jezik postopka: angleščina

Stranki

Tožeča stranka: RG (zastopnik: R. Purcell, solicitor)

Tožena stranka: Svet Evropske unije (zastopniki: A. Antoniadis, J. Ciantar in A. Stefanuc, agenti)

Predmet

Predlog na podlagi člena 263 PDEU za razglasitev delne ničnosti Sklepa Sveta (EU) 2020/2252 z dne 29. decembra 2020 o podpisu, v imenu Unije, in začasni uporabi Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in Sporazuma med Evropsko unijo ter Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (UL 2020, L 444, str. 2).

Izrek

1. Tožba se zavrže kot nedopustna.

2. Postopek v zvezi s predlogoma za intervencijo Irske in Evropske komisije se ustavi.

3. RG poleg svojih stroškov nosi tudi stroške Sveta Evropske unije, razen tistih, ki se nanašajo na predloga za intervencijo.

4. RG, Svet, Irska in Komisija nosijo vsak svoje stroške v zvezi s predlogoma za intervencijo.

(1) UL C 288, 14.6.2021.
C 95/38

Sklep predsednika Splošnega sodišča z dne 8. decembra 2021 – Rooken in drugi/Parlament

(Zadeva T-723/21 R)

(Začasna odredba - Člani Parlamenta - Pogoji za dostop do prostorov Parlamenta v njegovih treh krajih dela, povezani z zdravstveno krizo - Predlog za odlog izvršitve - Neobstoj nujnosti)

(2022/C 95/53)

Jezik postopka: francoščina

Stranke

Tožeče stranke: Robert Jan Rooken (Muiderberg, Nizozemska) in 8 drugih tožečih strank, katerih imena so navedena v prilogi k sklepu (zastopniki: P. de Bandt, M. Gherghinaru in L. Panepinto, odvetniki)

Tožena stranka: Evropski parlament (zastopnika: S. Alves in A.-M. Dumbrăvan, agenta)

Predmet

Predlog na podlagi členov 278 PDEU in 279 PDEU za odlog izvršitve sklepa predsedstva Parlamenta z dne 27. oktobra 2021 o izrednih pravilih glede zdravja in varnosti, ki veljajo za dostop do prostorov Parlamenta v njegovih treh krajih dela.

Izrek

1. Predlog za izdajo začasne odredbe se zavrne.

2. Sklep z dne 15. novembra 2021, Rooken in drugi/Parlament (T-723/21 R), se razveljavi.
C 452/41

Sklep predsednika Splošnega sodišča z dne 17. septembra 2021 – Firearms United Network in drugi/Komisija

(Zadeva T-187/21 R)

(Začasna odredba - REACH - Sprememba Priloge XVII k Uredbi (ES) št. 1907/2006 - Omejitev, ki se nanaša na svinec in njegove spojine - Uporaba svinčenih izstrelkov za lov - Varovanje mokrišč - Predlog za odlog izvršitve - Neobstoj nujnosti)

(2021/C 452/51)

Jezik postopka: poljščina

Stranke

Tožeče stranke: Firearms United Network (Varšava, Poljska), Tomasz Walter Stępień (Żelechów, Poljska), Michał Budzyński (Cegłów, Poljska), Andrzej Marcjanik (Złotokłos, Poljska) (zastopnica: E. Woźniak, odvetnica)

Tožena stranka: Evropska komisija (zastopnika: K. Herrmann in K. Mifsud-Bonnici, agenta)

Predmet

Predlog na podlagi členov 278 in 279 PDEU za odlog izvršitve Uredbe Komisije (EU) 2021/57 z dne 25. januarja 2021 o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede svinčenih izstrelkov v mokriščih ali okrog njih (UL 2021, L 24, str. 19).

Izrek

1. Predlog za izdajo začasne odredbe se zavrne.
2.

Družbama Guangdong Haomei New Materials Co. Ltd in Guangdong King Metal Light Alloy Technology Co. Ltd se naloži plačilo stroškov.
Sklep Splošnega sodišča z dne 22. oktobra 2021 – Fachverband Spielhallen in LM/Komisija

(Zadeva T-510/20) (1)

(„Državne pomoči - Davčna obravnava upravljavcev javnih igralnic v Nemčiji - Pritožba - Faza predhodne preučitve - Sklep, s katerim je Komisija ugotovila, da ne gre za državno pomoč - Pogoji za začetek formalnega postopka preiskave - Resne težave - Pojem ‚državna pomoč‘ - Zmanjševanje dobičkov podjetij - Ugodnost - Selektivnost ukrepa - Tožba, ki je očitno brez vsakršne pravne podlage“)

(2021/C 513/41)

Jezik postopka: nemščina

Stranke

Tožeči stranki: Fachverband Spielhallen eV (Berlin, Nemčija), LM (zastopnika: A. Bartosch in R. Schmidt, odvetnika)

Tožena stranka: Evropska komisija (zastopnika: B. Stromsky in K. Blanck, agenta)

Intervenientka v podporo tožene stranke: Zvezna republika Nemčija (zastopnika: R. Kanitz in S. Costanzo, agenta)

Predmet

Predlog na podlagi člena 263 PDEU za razglasitev ničnosti sklepa Komisije C(2019) 8819 final z dne 9. decembra 2019 o državni pomoči SA.44944 (2019/C ex 2016/FC) – Davčna obravnava upravljavcev igralnic v Nemčiji in državna pomoč SA.53552 (2019/C ex 2019/FC) – Domnevno jamstvo za upravljavce javnih igralnic v Nemčiji (jamstvo za gospodarsko trajnost), v delu, s katerim je bila z njim vložena pritožba, ki sta jo vložili tožeči stranki zoper to, da so bili zneski, ki so jih nakazali upravljavci javnih igralnic deželi Severno Porenje Vestfalija (Nemčija), iz naslova zmanjševanja dobička podjetij, odbitni od davčne osnove za obdavčitev z davkom od dohodka iz poslovanja in od dohodnine ali davka od dohodkov pravnih oseb.

Izrek

1. Tožba se zavrne.

2. Fachverband Spielhallen eV in LM poleg svojih stroškov nosita stroške Evropske komisije.

3. Zvezna republika Nemčija nosi lastne stroške.

(1) UL C 329, 5.10.2020.